

**PÁLYÁZATI FELHÍVÁS – 2021**

**L’ORÉAL-UNESCO Magyar Ösztöndíj a Nőkért és a Tudományért**

A L’ORÉAL Magyarországés az UNESCO Magyar Nemzeti Bizottság - a Szociális Innováció Alapítvány a Kelet-Európai Térség Fejlesztéséért - útján, a Magyar Tudományos Akadémia védnökségével – idén már tizenkilencedik alkalommal hirdeti meg ösztöndíjpályázatát a nemzetközi L’ORÉAL-UNESCO FOR WOMEN IN SCIENCE program szellemében, 2021. évre.

A pályázat neve: **L’ORÉAL–UNESCO MAGYAR ÖSZTÖNDÍJ a Nőkért és a Tudományért**

Az ösztöndíj célja, hogy a fiatal tudós nőket és kutató szakembereket kiemelkedő és gyakorlatba vehető tudományos eredmények elérésére serkentse, továbbá ösztönözze és előmozdítsa a magyar nők helyzetét a tudományos és kifejezetten kutatói pályán, a legkülönbözőbb kutatási területeken.

**A L’ORÉAL-UNESCO Magyar Ösztöndíj feltételrendszere**: A pályázaton a Magyar Köztársaság területén az állami felsőoktatási intézményekben, ezek kutató intézményeiben, vagy bármely kutatóhálózat intézményében dolgozó, magyar állampolgárságú, az alább megjelölt tudományterületek valamelyikén tudományos kutatással foglalkozó **nők** vehetnek részt:

1/ **természettudományok, élettudományok**

2/ **anyagtudományok**

A 2021. évi pályázat **2 szabadon felhasználható ösztöndíj-támogatást tartalmaz:**

**A) 35 év alatti** (vagy 2021-ben 35. életévüket betöltő), nők pályázhatnak ***egy*** ***2 000 000 Ft-os*** ösztöndíjra.

**B) 45 év alatti** (vagy 2021-ben 45. életévüket betöltő), nők pályázhatnak ***egy*** ***2 000 000 Ft-os*** ösztöndíjra.

Az ösztöndíjak odaítéléséről - a Szociális Innováció Alapítvány a Kelet-Európai Térség Fejlesztéséért - keretei között tudományos, szakmai zsűri dönt. A zsűri elnöke ***Dr. Ádám Veronika***, akadémikus; tagjai: ***Dr. Ránky Katalin***, vegyészmérnök, az ösztöndíjprogram tiszteletbeli elnöke; ***Dr. Hunyady László*** egyetemi tanár, Semmelweis Egyetem, Élettani Intézet;  ***Dr. Perczel András***, egyetemi tanár, ELTE Szerves Kémiai Tanszék; ***Dr. Kamarás Katalin***, kutató professzor, Wigner FK Szilárdtestfizikai és Optikai Intézet. Amennyiben a szakmai zsűri valamelyik kategóriában nem talál megfelelő színvonalú pályázatot, fenntartja a jogát, hogy abban a kategóriában nem adja ki a díjat, illetve egyik kategóriában két díjat oszt ki.

A **magyar nyelven** benyújtandó pályázatnak tartalmaznia kell:

* A következő adatokat: a pályázó **neve**, **születési helye** és **ideje**, **végzettsége**, felsőfokú szakképzettségének, illetve szakterületének megjelölése, beszélt idegen nyelvek és nyelvvizsgák felsorolása, **munkahelye,** **beosztása**, **munkahelyi és lakáscíme**, **telefon**száma, **e-mail címe**;
* Az alábbi információkat: a pályázót ajánló két, tudományos fokozattal rendelkező szakember neve, munkahelye, beosztása, tudományos fokozata, elérhetőségi címe és telefonszáma,
* a pályázó tudományos kutatói önéletrajzát, mely kitér a pályázó tudományos és kutatói érdeklődésére, jövőbeli terveire is;
* publikációs listát, melyben szerepel az adott folyóiratnak a közlemény megjelenésének évében érvényes impakt faktora, és az adott cikkekre érkezett független hivatkozások felsorolása (független az idézés, ha az idéző és az idézett cikknek nincsen közös szerzője); valamint a megjelent publikációk összesített impakt faktorát, és az összes független hivatkozás számát;
* a pályázó által legjelentősebbnek ítélt cikk feltöltése, valamint azon cikkek feltöltése, ahol a pályázó első szerzős
* a pályázó kutatási eredményeit, esetleg szabadalmazott találmányainak és erkölcsi (kitüntetési) elismeréseinek listáját;
* a pályázó pályázati témájának összefoglalását maximum 3 gépelt oldalon.
* a pályázót bemutató, támogató, két ajánlólevelet, a pályázóval azonos szakterületen dolgozó, tudományosan elismert, két szakembertől;
* a pályázó pályázati témájának rövid, angol nyelvű összefoglalóját.
* a pályázó által legfontosabbnak ítélt három, folyóiratban publikált tudományos közleményének másolatát;

A **pályázatok benyújtása**:

A pályázatokat elektronikusan kell benyújtani. A [www.forwomeninscience.com](http://www.forwomeninscience.com) linken a „National and Regional Programs” pontnál az „Apply Now” gombra kattintva a régió, és az ország kiválasztása, illetve regisztráció után lehet kezdeni az adatok feltöltését.

**További információ**: Sasvári Tünde, tel: +36 30 2125287

email: tunde.sasvari@loreal.com

**A Pályázatok feltöltésének határideje: 2021. május 23. éjfél**

**A Pályázatok elbírálási határideje**: **2021. szeptember 1.**

A pályázók emailen kapnak értesítést pályázatuk eredményéről. Az ösztöndíjat nyert pályázók nevét/személyét a pályázat kiírója nyilvánosságra hozhatja. A nyertesek vállalják, hogy az ösztöndíj elnyerését követően 2 évig a média rendelkezésére állnak tudományos munkásságuk ismertetésével.

*Budapest, 2021. április 8.*